น้องอายุ12ปี ประจำเดือนมาสองเดือนเมษาช่วงต้นเดือนและพฤษภาช่วงต้นเดือนมาประมาณสี่วันแต่ตั้งแต่เดือนมิถุนาจนถึงสิงหาประจำเดือนขาดไปอยากทราบว่าต้องพาน้องไปหาไหมคะ
สวัสดีค่ะ หากประจำเดือนได้มาแล้วในเดือน เม.ย. และ พ.ค. ก็แสดงว่ามีพัฒนาการทางเพศที่ปกติดี แต่หลังจากนั้น หากประจำเดือนยังไม่มา อาจเกิดจากการทำงานของรังไข่ที่ยังไม่สมบูรณ์ได้ คืออาจยังไม่มีไข่ตกเกิดขึ้น ซึ่งมักพบได้ในช่วงวัยรุ่นที่เพิ่งเริ่มมีประจำเดือน ไม่ได้อันตรายอะไรค่ะ แนะนำควรรอดูประจำเดือนไปก่อนค่ะ หากประจำเดือนไม่มานานเกิน 6 เดือน จึงควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ เป็นต้นอย่างไรก็ตาม หากน้องเคยมีเพศสัมพันธ์ ควรตรวจหาการตั้งครรภ์ดูด้วยค่ะ